Del 6 al 28 d'octubre de 2020, ambdós inclosos.
Per demanar una subvenció al Consorci de l'Institut Ramon Llull, s'ha de presentar una sol·licitud mitjançant el formulari normalitzat.
- En el cas de persones sol·licitants espanyoles: fotocòpia del DNI de qui signa la sol·licitud.
L'òrgan instructor comprovarà d'ofici aquestes dades.
L'òrgan instructor no haurà de comprovar d'ofici aquestes dades quan la persona sol·licitant les hagi presentat anteriorment, sempre que no hagin transcorregut més de cinc anys des de la seva presentació i no hagin experimentat cap modificació.
Si l'òrgan instructor, per causes alienes a la seva actuació, no pot aconseguir els documents, requerirà a la persona sol·licitant que els aporti en el termini de 10 dies hàbils.
- En el cas de persones sol·licitants estrangeres: fotocòpia del passaport o de la documentació equivalent que acrediti la seva identificació.
Les persones sol·licitants han de presentar juntament amb la sol·licitud el contracte o un document de vincle de la universitat de destinació, sempre que no s'hagi presentat amb anterioritat.
Per obtenir la condició de beneficiàries de les subvencions, les persones sol·licitants han de complir els requisits i les condicions que s'especifiquen a continuació.
Els requisits exigibles en cada cas es determinaran en funció de les circumstàncies concurrents i caldrà acreditar-los en els termes que especifica la base 8.3.
c) Presentar declaració sobre si s'han demanat i/o s'han obtingut altres ajuts públics o privats per a la mateixa activitat, fent-ne constar la relació detallada amb l'entitat concedent i la quantitat sol·licitada i/o obtinguda.
d) Adherir-se al codi ètic que figura a l'annex.
e) Respectar el que estableix la Llei 17/2015, de 21 de juliol d'igualtat efectiva de dones i homes.
Aquestes subvencions són compatibles amb altres subvencions, ajuts, ingressos o recursos per al mateix concepte de l'Administració de la Generalitat de Catalunya, ens vinculats participats, altres administracions i ens públics o privats.
Les subvencions objecte d'aquesta convocatòria són compatibles amb les subvencions per al finançament de les despeses de desplaçament del professorat d'estudis catalans a universitats de l'exterior amb motiu de la seva incorporació a la universitat de destinació per impartir-hi docència.
Les despeses subvencionables són únicament i exclusiva les corresponents al desplaçament de la persona beneficiària en avió, tren, vaixell, autobús i quilometratge amb vehicle propi d'acord amb les tarifes vigents que constin al formulari de sol·licitud.
No són objecte d'aquesta convocatòria els desplaçaments en classe preferent, transports urbans, lloguers de vehicles, assegurances, combustible, peatges, taxis, pàrquings, i altres despeses de caràcter complementari.
L'import de les despeses subvencionables s'estableix en funció de la ubicació de la universitat en la qual s'imparteix docència d'estudis catalans.
Aquest import mai serà superior als imports que es detallen a continuació.
UE menys Croàcia i Finlàndia: 350,00 euros
Croàcia, Federació Russa, Finlàndia i Sèrbia: 475,00 euros
Estats Units d'Amèrica, Canadà, Japó i Xina: 750,00 euros
En el cas que no sigui possible subvencionar la totalitat de l'import màxim establert a causa del nombre de sol·licituds admeses i les disponibilitats pressupostàries, aquest import es veurà reduït proporcionalment.
La quantia de la subvenció, acumulada amb altres ajuts de minimis de qualsevol administració pública atorgats durant l'exercici fiscal corrent i els dos anteriors, no pot superar els 200.000,00 euros.
Només s'admetrà una sol·licitud per persona.
La persona titular de la Direcció del Consorci de l'Institut Ramon Llull resoldrà en el termini màxim de sis mesos a comptar de la finalització del termini de presentació de sol·licituds.
La resolució es notificarà a les persones interessades pels mateixos mitjans i en les mateixes condicions i efectes previstos a la base 11.3 per a la notificació de les resolucions d'inadmissió o desistiment.
En la publicació o notificació de la resolució final del procediment es farà constar que aquesta no exhaureix la via administrativa i que es pot interposar recurs d'alçada davant del president o presidenta del Consell de Direcció de l'Institut Ramon Llull en el termini d'un mes a comptar a partir de l'endemà del dia de la publicació.
El termini del mes conclou el mateix dia de la publicació.
Per demanar una subvenció al Consorci de l'Institut Ramon Llull, s'ha de presentar:
El pagament del 100% de la subvenció es tramitarà a partir de la concessió de la subvenció.
Prèviament al reconeixement de l'obligació del pagament, l'òrgan instructor comprovarà d'ofici si la persona beneficiària està al corrent de les obligacions tributàries i amb la Seguretat Social.
En el cas que la persona beneficiària no tingui la residència fiscal a l'Estat espanyol, ha de presentar, juntament amb la documentació justificativa, un certificat vigent de residència fiscal emès per les autoritats competents del seu país de residència.